  Константин Вознесенских Майя Бывальцева 15-тӥ южтолэзьлы Удмуртиын «Демография» йӧскалык ӵектос улсын 365 мерлыко контрактъёс юнматӥзы ни. Эшшо 230-лэсь трос куриськонъёсты али эскеро. Со сярысь элькун тӧролэн но кивалтэтлэн пресс-службазы ивортӥз. 202 контракт уж шедьтон вылысь юнматӥзы, нимаз ужбергатонэз нуыны – 52, подсобной возёсэз нуыны – 26, мукет ужрадъёслы – 85. « Мерлыко контракт кунын улӥсьёслэсь табышсэс будэтыны луонлык сётэ но ёрмыса улонэз кулэстонын пусйымон амал луэ »                                                                                                                                    Александр Бречалов, Удмуртилэн тӧроез Мерлыко контракт ёрмыса улӥсь семья но калыклы мерлыко юрттэт сётонъя ёзэсъёс куспын юнматӥське. Соя кун ёзэсъёс юрттэт сёто, со пӧлын коньдонэн, кулэ вузъёсын. Нош мукетыз контрактэз юнматӥсь выль ужлы дышетскыны, уже интыяськыны, ас ужзэ азинтыны кулэ. Кылсярысь, Ува ёросысь Вероника Апышева подсобной возёссэ нуныны мерлыко контракт юнматӥз. Висъям коньдонэн кык ош но одӥг ветлык басьтӥз. Табере трос нылпиё семья возёссэ паськытатон сярысь малпаське. Ватсалом, «Демография» ӧскалык ӵектос улсын мерлыко контрактъёс 2019-тӥ арысен юнматӥсько. 2020-тӥ но 2021-тӥ аръёсы Удмуртиын 6 сюрс 500-лэсь трос конрактъёсъя 23 сюрслэсь уно адями кун юрттэт басьтӥз. Тегъёс: Мерлык йӧскалыкӵектосъёс юрттэт Ижкар АлександрБречалов Удмуртия  